Document ID: 32009D0240

32009D0240
L 071/23
SLUŽBENI LIST EUROPSKE UNIJE
04.03.2009.
ODLUKA KOMISIJE
od 4. ožujka 2009.
o odobrenju državama članicama da donesu određena odstupanja na temelju Direktive 2008/68/EZ Europskog parlamenta i Vijeća o kopnenom prijevozu opasnih tvari
(priopćena pod brojem dokumenta C(2009) 1327)
(2009/240/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (1), a posebno njezin članak 6. stavak 2.,
budući da:
(1)
Prilog I. odjeljak I.3., Prilog II. odjeljak II.3., i Prilog III. odjeljak III.3., Direktivi 2008/68/EZ sadrže popise nacionalnih odstupanja koji omogućuju uvažavanje posebnih nacionalnih okolnosti. Te popise treba ažurirati kako bi se uključila nova nacionalna odstupanja.
(2)
Zbog jasnoće, primjereno je te odjeljke zamijeniti u cijelosti.
(3)
Direktivu 2008/68/EZ treba stoga na odgovarajući način izmijeniti.
(4)
Mjere predviđene ovom Odlukom u skladu su s mišljenjem Odbora za prijevoz opasnih tvari osnovanog Direktivom 2008/68/EZ,
DONIJELA JE OVU ODLUKU:
Članak 1.
Države članice navedene u Prilogu ovoj Odluci ovlaštene su za provedbu navedenih odstupanja u vezi s prijevozom opasnih tvari unutar njihovog područja.
Ta se odstupanja primjenjuju bez diskriminacije.
Članak 2.
Prilog I. odjeljak I.3., Prilog II. odjeljak II.3., i Prilog III. odjeljak III.3., Direktivi 2008/68/EZ mijenjaju se u skladu s Prilogom ovoj Odluci.
Članak 3.
Ova je Odluka upućena državama članicama.
Sastavljeno u Bruxellesu 4. ožujka 2009.

Labels: 8